Hizbollah

Hizbollah (også transkribert Hezbollah; arabisk:‮حزب الله ‬) er en libanesisk, sjiamuslimsk islamistisk militær og politisk bevegelse, etablert i 1982 som et svar på Israels invasjon av Libanon. Den regnes som en terroroganisasjon av et flertall av landene i Midtøsten. Organisasjonen er siden 29. oktober 2024 ledet av Naim Qassem som avløste mangeårige Hassan Nasrallah etter at han ble drept i et israelsk flyangrep mot Beirut 27. september. Sammen med Amal-bevegelsen er Hizbollah det største politiske partiet som representerer sjiittene Libanon.

Den sivile grenen av Hizbollah driver sykehus, nyhetskanaler og utdannelsesfasiliteter, og deltar i det libanesiske parlament. Bevegelsens rekonstruksjonskampanje (Jihad al-Bina) er ansvarlig for flere økonomiske og infrastrukturmessige utviklingsprosjekter i sjia-befolkede områder av Libanon.

Organisasjonen regnes som en betydelig maktfaktor i Midtøsten og antas å være i besittelse av et forholdsvist stort antall kort- og mellomdistanseraketter. I april 2010 hevdet USAs daværende forsvarsminister, Robert Gates, at Hizbollah hadde bygd opp sitt våpenarsenal i betydelig grad siden krigen i 2006, og at de da hadde «langt flere raketter enn de fleste regjeringer i verden».

Tidslinje
Opprettelse
Bevegelsen ble etablert i 1982 etter Israels invasjon av Libanon ved en sammenslåing av flere libanesiske sjiamilitser og med iransk støtte. Hovedmålet var å bekjempe israelsk, bekjempe amerikansk og fransk tilstedeværelse. Gruppen satte opp et felles styringsdokument i 1985. 

Bevegelsen ble grunnlagt og finansiert med hjelp fra Iran, og følger en ideologi utviklet av ayatollah Ruhollah Khomeini, lederen av den islamske revolusjon i Iran. Grunnleggerne var Imad Mugniyah, Mohammad Hussein Fadlallah, og Ali Akbar Mohtashamipur. 

1982–2000
Hizbollah-bevegelsen vokste fram på 1980 tallet som en reaksjon på den israelske invasjonen i 1982 og påfølgende okkupasjon fram til år 2000. 

Gruppen brukte tidlig virkemidler som selvmordsbombing, og i 1983 gjennomførte de selvmordsangrep mot amerikanske og franske styrker i Beirut. 

De sendte frivillige til Bosnia-krigen på 1990-tallet, og konflikter med Israel tiltok i 1993 og 1996. 

2005-krisen

Tre medlemmer av Hizbollah er dømt for attentatet mot statsminister Rafiq Hariri i 2005 som ledet til Sedertrerevolusjonen, og avsluttet den syriske militære tilstedeværelsen i Libanon. 

2006-krigen

Den 12. juli 2006 angrep geriljasoldater fra Hizbollah israelske styrker i grenseområdet mellom Israel og Libanon og tok til fange to israelske soldater under Zar’it-Shtula-raidet. Det utløste den 34 dager lange Libanon-krigen i 2006. 

Borgerkrigen i Syria

Siden 2011 har gruppen deltatt på Assads side i Borgerkrigen i Syria. Under krigen i Gaza (fra 2023) har Hizbollah støttet Hamas, og har siden 8. oktober 2023 vært i konflikt med Israel. 

Hizbollah og krigen på Gaza

I september 2024 trappet Israel opp krigen mot Hizbollah, etter at bevegelsen siden siden 8. oktober 2023 hadde sendt droner og skutt rakettartilleri inn i Israel fra Sør-Libanon og Syria som støtte for Hamas. Israel hadde svart med angrep mot utskytningssteder og Hizbollah-baser, og omkringliggende sivil bebyggelse.

 Motstandsbevegelse og terrororganisasjon
Motstandsbevegelse
Hizbollah blir betraktet som en legitim motstandsbevegelse av mange i den arabiske og muslimske verden, som den iranske og syriske regjering, og av deler av radikal venstreside i den vestlige verden. Hizbollah er et anerkjent politisk parti i Libanon, hvor det deltar i regjeringen.

 Terrororganisasjon 
Følgende land og overnasjonale organisasjoner er blant dem som offisielt har oppført hele Hizbollah eller organisasjonens militære fløy på sine respektive lister over terrororganisasjoner:
{| class="wikitable" style="text-align:left"
|+ 'Liste over land som betrakter Hizbollah som terrorister
!Land
!Hele eller deler
!Siden
!Referanse
|-
|
|Hizbollahs militære fløy
|
|
|-
|
|Hele Hizbollah
|
|
|-
|
|Hele Hizbollah
|
|
|-
|
|Hele Hizbollah
|2009
| (etter avdekking av Hizbollah-celle i landet)
|-
|
|Hele Hizbollah
|
|
|-
|
|Hele Hizbollah
|
|
|-
|
|Hele Hizbollah 
|
|
|-
|
|Hizbollahs militære føy
|2001
| «Home Office»Proscribed terror groups or roganisations besøkt 20. september 2024.
|-
|
|Hele Hizbollah
|2020
| 
|-
|
|Hele Hizbollah
|2020
| 
|-
|
|Hele Hizbollah
|2020
| Hele, tidligere kun den militære fløyen.
|-
|
|Hele Hizbollah
|1997
| «Current List of Designated Foreign Terrorist Organizations . . . 14. Hizballah (Party of God)».
|-
|
|Hele Hizbollah
|2020
|
|-
| EU
|Hizbollahs militære fløy
|2013
|
|-
| Den arabiske liga
|Hele Hizbollah
|2016
|
|}

I 2013 førte EU Hizbollahs militære fløy opp på sin liste over terrororganisasjoner, i tilknytning til den iranstøttede organisasjonens deltagelse i krigen i Syria. EU hadde tidligere avvist å sette Hizbollah på sin terrorliste i forbindelse med Libanon-krigen i 2006, NDTV.com - EU to not brand Hezbollah a terror outfit. Publisert 02.08.2006. men støttet tiltak som var ment å stoppe Hizbollahs «terrorvirksomhet». 10. mars 2005 hadde Europaparlamentet vedtatt en resolusjon hvor «parlamentet anser at det finnes klare bevis for at Hizbollah utfører terroristaktiviteter og at EU-rådet skal ta alle nødvendige skritt for å hindre dem.»   

Norge opererer ikke med en offisiell liste over terrororganisasjoner.

 Navnet 
Navnet ‮حزب الله‬ er transkribert fra arabisk på mange måter og betyr guds parti. En eksakt transkribering vil være ḥizb ullāh(i) eller ḥizb Allāh. Hezbollah brukes av de engelskspråklige CNN og BBC, men Hizbullah er organisasjonens foretrukne transkribering til engelsk, og brukes av den ledende engelskspråklige avisen i regionen, Daily Star fra Beirut og av det engelske uketidsskriftet The Economist, samt den foretrukne translittereringen i de fleste språk med latinbasert alfabet. Organisasjonens navn kan også skrives Hizballah, Hizbollah, Hezbollah eller Hizb Allah'', som er transkriberingen brukt av Al-Jazeera.
Se også
Liste over kriger Hizbollah har deltatt i

 Referanser 

 Eksterne lenker 
 BBC News: Who are Hezbollah?


Kategori:Islamisme